SKRIFTLIG FORESPØRGSEL E-2612/01

af Bernd Lange (PSE) til Kommissionen

(27. september 2001)

Om: EU-institutionens energipolitik

I forbindelse med udviklingen inden for teknologier vedrørende energibesparelser og vedvarende energi kan Kommissionen da give følgende oplysninger med hensyn til EU-institutionernes energipolitik:

1. Hvor mange køretøjer anvender de enkelte EU-institutioner? Er brændstofforbruget en af udvælgelseskriterierne, når der indkøbes køretøjer? Hvorledes er forholdet mellem forbrug og CO2 udslip for køretøjerne?

2. Er det muligt, hvis der anvendes letflydende olie eller brændstofbesparende dæk at gennemføre besparelser på 5 % navnlig i forbindelse med langdistanceture. Tages der allerede hensyn til sådanne faktorer for så vidt angår institutionernes køretøjer? I modsat fald planlægger Kommissionen, at institutionerne køretøjer skal anvende letflydende olie og brændstofbesparende dæk?

3. Der findes brændstofbesparelseskurser for professionelle chauffører og tjenestevognschauffører. Deltager EU-institutionernes chauffører i sådanne kurser?

4. Anvendelsen af biomasse, solvarme og brændstofceller kan fortsat bidrage betydeligt til at skabe balance i CO2 udstødningen. I hvilken udstrækning gør EU-institutionerne brug af sådanne teknologier?

Svar afgivet på Kommissionens vegne af Neil Kinnock

(27. november 2001)

Med hensyn til spørgsmål vedrørende bilparken i de andre institutioner anmodes det ærede medlem om at kontakte disse institutioner direkte.

1. Pr. 1. januar 2001 havde Kommissionen i Bruxelles i alt 105 tjenestebiler, herunder 2 lastbiler, 2 busser og 15 varevogne til transport af post. De nuværende køretøjers gennemsnitlige forbrug er 15 liter pr. 100 kilometer.

Udvælgelsen af køretøjer foregår på grundlag af forholdet mellem ny pris og kvalitet, og der tages hensyn til de nyeste normer for udstødning (EURO 3 og 4) og til god praksis for brændstofforbrug.

2. Dækkene på Kommissionens køretøjer udskiftes hver sjette måned (efter årstiden); denne foranstaltning nedsætter i høj grad brændstofforbruget. Nyindkøbte køretøjer er udstyret med brændstofbesparende dæk.

3. Kommissionens chauffører deltager regelmæssigt og systematisk i uddannelse for professionelle chauffører på godkendte køreskoler, og dette omfatter et særligt modul om økonomisk effektiv kørsel.

4. Kommissionen opfordrer i sammenhæng med sin strategierklæring om grøn forvaltning, at der anvendes alternative transportformer (anskaffelse af tjenestecykler, forsøg på at få folk til at benytte cykler ved at indrette Kommissionens garager, en aftale med Bruxelles' offentlige transportmyndigheder (STIB) om en rute mellem Kommissionens bygninger og lufthavnen i Zaventem samt anskaffelse af el-biler primært til brug i byer mv.).

5. Hidtil har Kommissionens bilpark ikke omfattet køretøjer, der kører på biomasse, solvarme eller brændstofceller. Det ærede medlem vil være klar over, at disse former for teknologi forudsætter meget højere kontrol- og vedligeholdelsesomkostninger. I øvrigt er de klimatiske betingelser angår Belgiens vedkommende ikke gunstige, når det drejer sig om anvendelse af solvarme. Kommissionen har imidlertid købt fire elektriske nul-udslip-køretøjer og planlægger at købe endnu to til transport mellem kontorerne og andre bygninger i Bruxelles.